CELEX: 62019TN0512
Language: lt
Date: 2019-07-18 00:00:00
Title: Byla T-512/19: 2019 m. liepos 18 d. pareikštas ieškinys byloje Antonio Del Valle Ruiz ir kt./BPV

2019 9 2   
            
            
               LT
            
            
               Europos Sąjungos oficialusis leidinys
            
            
               C 295/87
            
         
      2019 m. liepos 18 d. pareikštas ieškinys byloje Antonio Del Valle Ruiz ir kt./BPV
      (Byla T-512/19)
      (2019/C 295/113)
      Proceso kalba: ispanų
      
         Šalys
      
      
         Ieškovai: Antonio Del Valle Ruiz (Meksikas, Meksika) ir kiti 36 ieškovai, atstovaujami advokatų P. Rubio Escobar ir B. Fernández García
      
         Atsakovė: Bendra pertvarkymo valdyba
      
         Reikalavimai
      
      Ieškovai Bendrojo Teismo prašo:
      
                  —
               
               
                  panaikinti 2019 m. gegužės 20 d. Bendros pertvarkymo valdybos sprendimą (SRB/CM01/ARES (2018) 3664981), kuriuo atsisakoma atlikti Reglamento (ES) Nr. 806/2014 20 straipsnio 11 dalyje nurodytą galutinį vertinimą dėl Banco Popular pertvarkymo, ir, dėl tos priežasties, remiantis taikytinomis teisės aktų nuostatomis, nurodyti BPV atlikti galutinį vertinimą;
               
            
                  —
               
               
                  remiantis Bendrojo Teismo procedūros reglamento 133 ir 134 straipsniais, priteisti iš atsakovės ir įstojančių į bylą šalių bylinėjimosi išlaidas, susijusias su visais reikalavimais ar jų dalimi.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi penkiais pagrindais.
      
                  1.
               
               
                  Pirmasis pagrindas grindžiamas ginčijamo teisės akto nemotyvavimu arba nepakankamu motyvavimu taip pažeidžiant Europos Sąjungos pagrindinių teisių chartijos (toliau– Chartija) 41 ir 47 straipsnius.
               
            
                  2.
               
               
                  Antrasis pagrindas grindžiamas Reglamento (ES) 806/2014 (1) 20 straipsnio 11 dalies pažeidimu, nes atsakovė tvirtina, kad toje nuostatoje numatytas Banco Popular galutinis vertinimas nebus atliktas.
               
            
                  3.
               
               
                  Trečiasis pagrindas grindžiamas Chartijos 41 straipsnyje įtvirtinto gero administravimo principo pažeidimu, nes BPV neatsižvelgė į neprikausomo eksperto nuomonę dėl poreikio atlikti galutinį vertinimą, nepagrįsdama sprendimo kokiu nors moksliniu ekonominiu argumentu.
               
            
                  4.
               
               
                  Ketvirtasis pagrindas grindžiamas teisės į veiksmingą teisminę gynybą ir teisės į gynybą pažeidimu, taip pažeidžiant SESV 2 straipsnį, Chartijos 47 straipsnį ir Ispanijos Konstitucijos 24 sraipsnį.
               
            
                  5.
               
               
                  Penktasis pagrindas grindžiamas Reglamento (ES) 806/2014 24 konstatuojamosios dalies ir 1958 m. birželio 13 d. Sprendime Meroni prieš Aukščiausiąją valdžios instituciją, 10/56, EU:C:1958:8 suformuotos jurisprudencijos pažeisimu, nes, viena vertus, atsakovė neturi kompetencijos remdamasi savo nustatytais kriterijais priimti sprendimą, ar verta atlikti galutinį vertinimą, ir, kita vertus ir bet kuriuo atveju, tokio sprendimo, kaip antai ginčijamas sprnedimas, priėmimui turėjo vadovauti Europos Komisija.
               
            
         (1)  2014 m. liepos 15 d. Europos Parlamento ir Tarybos reglamentas (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (OL L 225, 2014, p. 1).